П Р О Т О К О Л  № 11
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 20.05.2026 г. 

Днес, 20.05.2026 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
 		  Севдалин Мавров 
  Стефан Гроздев 
	    
На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова и Надежда Стоянчева – главни експерти-съдебна администрация и Мариана Георгиева – технически сътрудник, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  30.04.2026 г. – 15.05.2026 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Административен съд – София-град за прекратено трудово правоотношение, считано от 30.04.2026 г., със съдебен служител на длъжност „съдебен деловодител“ и за назначени четирима съдебни служители на 3 /три/ щ. бр. за длъжност „съдебен деловодител“ и на 1 /една/ щ. бр. за длъжност „куриер“.

1.2. ПРИЕМА ЗА СВЕДНИЕ уведомлението от председателя на Административен съд – Благоевград за предстоящо назначаване на съдебен служител на длъжност „управител сгради“.

1.3. ПРИЕМА ЗА СВЕДЕНИЕ уведомленията от председателя на Районен съд – Благоевград за: 
- извършена трансформация на 1 /една/ щ. бр. за длъжност „човешки ресурси и съдебен статистик“ в длъжност „човешки ресурси“, считано от 04.05.2026 г, съгласно решение на комисията по протокол № 2/04.02.2026 г.;
- прекратено трудово правоотношение със съдебен служител на длъжност „съдебен секретар“, считано от 18.05.2026 г.

1.4. ПРИЕМА ЗА СВЕДЕНИЕ уведомлението от председателя на Районен съд – Козлодуй за предстоящо прекратяване на трудовото правоотношение със съдебен служител на длъжност „призовкар“, считано от 08.06.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“ в Районен съд – Козлодуй.

1.5. ПРИЕМА ЗА СВЕДЕНИЕ уведомлението от и.ф. председател на Районен съд – Мездра за предстоящо прекратяване на трудовото правоотношение със съдебен служител на длъжност „главен счетоводител“, считано от 11.06.2026 г.
и
С оглед прекратен конкурс за длъжност „главен счетоводител“, съгласно заповед на административния ръководител на Районен съд – Мездра ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „главен счетоводител“, по реда на чл. 68, ал. 1, т. 4 от КТ, в Районен съд – Мездра.
 /с решение на комисията по протокол № 4/25.02.2026 г. е дадено съгласие за обявяване и провеждане на конкурс за заемане на щатната бройка за главен счетоводител/

1.6. ПРИЕМА ЗА СВЕДЕНИЕ уведомлението от председателя на Административен съд – Кюстендил за придобиване право на пенсия за осигурителен стаж и възраст на съдебен служител на длъжност „съдебен архивар“ на 02.04.2026 г.
и
1.6.1. ДАВА СЪГЛАСИЕ на председателя на Административен съд – Кюстендил за обявяване и провеждане на конкурс за заемане на 1 /една/ щ. бр. за длъжност „съдебен архивар“, за което да уведоми комисията.
1.6.2. НЕ ВЪЗРАЗЯВА съдебният служител, заемащ длъжност „съдебен архивар“ да бъде назначен по реда на чл. 68, ал. 1, т. 4 от КТ до заемане на щата от титуляр в Административен съд – Кюстендил.

1.7. ПРИЕМА ЗА СВЕДЕНИЕ уведомлението от председателя на Районен съд – Пазарджик за прекратено трудово правоотношение със съдебен служител на длъжност „съдебен секретар“, считано от 11.05.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител, по реда на чл. 68, ал. 1, т. 4 от КТ, до заемане на щата от титуляр, в Районен съд – Пазарджик.

1.8. ПРИЕМА ЗА СВЕДЕНИЕ уведомленията от председателя на Районен съд – Казанлък за: 
- назначаване на съдебен служител на длъжност „системен администратор“, считано от 29.04.2026 г., съгласно решение на комисията по протокол № 6/25.03.2026 г.
- трансформиране на 1 /една/ щ. бр. за длъжност „административен секретар“ в длъжност „съдебен администратор“, обявяване на конкурс по реда на чл. 357, ал. 3 от ЗСВ, както и за назначаване на съдебен служител, по реда на чл. 68, ал. 1, т. 4 от КТ, считано от 13.05.2026 г., съгласно решение по протокол № 7/01.04.2026 г.

1.9. ПРИЕМА ЗА СВЕДЕНИЕ уведомлението от председателя на Районен съд – Ардино за предстоящо прекратяване на трудовото правоотношение със съдебен служител на длъжност „съдебен деловодител“, който е придобил право на пенсия за осигурителен стаж и възраст на 20.06.2025 г.
и
1.9.1. УКАЗВА на председателя на Районен съд – Ардино да упражни правото си по чл. 328 от КТ за съдебния служител, придобил право на пенсия за осигурителен стаж и възраст на 20.06.2025 г.
1.9.2. НЕ ВЪЗРАЗЯВА съдебният служител, заемащ длъжност „призовкар“ да бъде назначен, по реда на чл. 343, ал. 2 от ЗСВ, на длъжност „съдебен деловодител“, след освобождаване на щата, Районен съд – Ардино.
1.9.3. ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „призовкар“ в Районен съд – Ардино.
Искането за назначаването, по реда на чл. 343, ал. 2 от ЗСВ, на съдебният служител, заемащ длъжност „чистач“ на длъжност „призовкар“ е нерелевантно, т. к. длъжност „чистач“, съгласно Класификатора на длъжностите в администрацията на съдилищата е техническа и не се изисква конкурс за заемането ѝ.

1.10. ПРИЕМА ЗА СВЕДЕНИЕ уведомлението от председателя на Окръжен съд – Хасково за предстоящо прекратяване на трудовото правоотношение със съдебен служител на длъжност „чистач“, считано от 31.05.2026 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ в Окръжен съд – Хасково.

	1.11. ПРИЕМА ЗА СВЕДЕНИЕ уведомлението от председателя на Районен съд – Велико Търново за предстоящо прекратяване на трудовото правоотношение със съдебен служител на длъжност „съдебен деловодител ДСИ“, считано от 12.06.2026 г.
и
1.11.1. НЕ ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „съдебен деловодител ДСИ“ в Районен съд – Велико Търново.
1.11.2. ПРЕДЛАГА СЪКРАЩАВАНЕ на 1 /една/ щ. бр. за длъжност „съдебен деловодител“ по щата на Районен съд – Велико Търново.
МОТИВИ: По щат Районен съд – Велико Търново разполага със 17 щ. бр. за съдия и 9 щ. бр. за длъжност „съдебен деловодител“ за подпомагане дейността на съдиите. Освен посочените по щат съдът има и 2 щ. бр. за съдебно-изпълнителната служба, 1 щ. бр. за бюрото по съдимост и 2 щ. бр. за служба Регистратура. Натовареността на РС-Велико Търново е под средната за РС в областните градове. Броят на делата за разглеждане от един съдия месечно е 45,25 при 48,09 средно и нарежда съда на 14-то място от общо 27 съдилища.
1.11.3. ИЗПРАЩА решението на председателя на Районен съд – Велико Търново, за становище, което да изпрати в тридневен срок след получаване на решението.

1.12. ПРИЕМА ЗА СВЕДЕНИЕ уведомлението от председателя на Административен съд – Варна за предстоящо прекратяване на трудовото правоотношение със съдебен служител на длъжност „чистач-куриер“, считано от 01.06.2026 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ в Административен съд – Варна.

	1.13. ПРИЕМА ЗА СВЕДЕНИЕ уведомлението от председателя на Районен съд Разград за предстоящо прекратяване на трудовото правоотношение със съдебен служител на длъжност „съдебен секретар“ поради предстоящо преместване на съдебния служител в Окръжен съд – Разград, съгласно решение на комисията по протокол № 9/13.05.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Разград.
	
1.14. ПРИЕМА ЗА СВЕДЕНИЕ уведомлението от председателя на Районен съд – Котел за оттеглена молба за прекратяване на трудовото правоотношение със съдебен служител на длъжност „съдебен секретар“.
и
ОТМЕНЯ решението си по протокол 9/13.05.2026 г. 

1.15. ПРИЕМА ЗА СВЕДЕНИЕ уведомлението от председателя на Районен съд – Тополовград за предстоящо прекратяване на трудовото правоотношение със съдебен служител, заемащ длъжност „съдебен секретар“, поради придобиване право на пенсия за осигурителен стаж и възраст на 14.10.2025 г. 
и
1.15.1. УКАЗВА на председателя на Районен съд – Тополовград да упражни правото си по чл. 328, ал. 1, т. 10 от КТ за съдебния служител, придобил право на пенсия за осигурителен стаж и възраст на 14.10.2025 г.
1.15.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Тополовград.

2. ОТНОСНО: Становище рег. индекс ВСС-7084/15.05.2026 г. от председателя на  Окръжен съд – Бургас във връзка с писмо на КСА-СК с предложение за съкращаване на 1 /една/ свободна щ. бр. за длъжност „системен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПОТВЪРЖДАВА предложението за съкращаване на 1 /една/ щ. бр. за длъжност „системен администратор“ по щата на Окръжен съд – Бургас.
2.2. ПРЕДЛАГА на Съдийската колегия на ВСС, на основание чл. 30, ал.5, т.8 от ЗСВ да СЪКРАТИ 1 /една/ щ. бр. за длъжност „системен администратор“ по щата на Окръжен съд – Бургас.
МОТИВИ: По щат Окръжен съд – Бургас разполага с 4 щ. бр. за длъжност „системен администратор“. Две от тях са разкрити в съда през 2021 г. във връзка с въвеждането в експлоатация и управлението на ЕИСС и ЕПЕП. Исканата за съкращаване щ. бр. за длъжността е свободна от разкриването ѝ и към момента все още не е заета. Комисията счита за неоснователно твърдението на председателя, че неназначаването на съдебен служител се дължи на липсваща материално-техническа база.
2.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

3. ОТНОСНО: Становище рег. индекс ВСС-7084/15.05.2026 г. от председателя на  Окръжен съд – София във връзка с писмо на КСА-СК с предложение за съкращаване на 1 /една/ свободна щ. бр. за длъжност „връзки с обществеността“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПОТВЪРЖДАВА предложението за съкращаване на 1 /една/ щ. бр. за длъжност „връзки с обществеността“ по щата на Окръжен съд – София.
3.2. ПРЕДЛАГА на Съдийската колегия на ВСС, на основание чл. 30, ал.5, т.8 от ЗСВ да СЪКРАТИ 1 /една/ щ. бр. за длъжност „връзки с обществеността“ по щата на Окръжен съд – София.
МОТИВИ: Щатната бройка за длъжност „връзки с обществеността е разкрита през 2018 г. с решение на Съдийската колегия по протокол № 40/ 11.12.20218 г., т. 22.2 за постигане на целите, заложени както в Комуникационната стратегия на съдебната власт 2014 – 2020 г. Посочената щатна бройка е незаета още от разкриването ѝ като за дейностите по комуникация и връзки с обществеността е сключен граждански договор с външен изпълнител. И към момента щ. бр. все още е свободна. Комисията счита за неоснователно твърдението на председателя, че неназначаването на съдебен служител се дължи на липсваща материално-техническа база.
3.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

4. ОТНОСНО: Становище рег. индекс ВСС-7084/15.05.2026 г. от председателя на  Районен съд – Бургас във връзка с писмо на КСА-СК с предложение за съкращаване на 1 /една/ свободна щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ПРИЕМА ЗА СВЕДЕНИЕ уведомлението от председателя на Районен съд – Бургас за назначен съдебен служител на длъжност „съдебен помощник“.
4.2. ПРЕДЛАГА на Съдийската колегия на ВСС, на основание чл. 30, ал.5, т.8 от ЗСВ да СЪКРАТИ 1 /една/ щ. бр. за длъжност „съдебен администратор“ по щата на Районен съд – Бургас.
МОТИВИ: Неспазване решение на комисията по протокол № 16 от 06.11.2020 г., съгласно което се изисква становище от КСА-СК за заемане на свободните щ. бр. в съдилищата. Районен съд – Бургас е с натовареност под средната за РС в областните градове за 2025 г. Броят на делата за разглеждане от един съдия месечно е 43,62 при 48,09 и нарежда съда на 17-то място от 27 съдилища общо, което не налага заемане на щата за съдебен помощник. По щат съдът разполага с две щ. бр., свързани с ръководството на администрацията и административната дейност – съдебен администратор и административен секретар. Предвид освобождаване на щ. бр. за длъжност „съдебен администратор“, вследствие преназначаване на служителя на длъжност „съдебен помощник“, комисията предлага съкращаване на посочената в решението щ. бр.
4.3. ИЗПРАЩА решението на председателя на Районен съд – Бургас, за становище, което да изпрати в тридневен срок след получаване на решението.

5. ОТНОСНО: Становище рег. индекс ВСС-5900/11.05.2026 г. от председателя на  Районен съд – Гоце Делчев относно решение на КСА-СК по протокол № 9/22.04.2026 г., т. 1.1 за съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА ЗА СВЕДЕНИЕ становището от председателя на  Районен съд – Гоце Делчев във връзка с решение на КСА-СК по протокол № 9/ 22.04.2026 г., т. 1.1.
5.2. ПОТВЪРЖДАВА решението си по протокол № 9/22.04.2026 г., т. 1.1 за съкращаване на 1 /една/ щ. бр. за длъжност „съдебен деловодител“ по щата на Районен съд – Гоце Делчев. 
5.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

6. ОТНОСНО: Искане рег. индекс ВСС-6714/07.05.2026 г. от и.ф. председател на  Районен съд – Плевен за разкриване на 3 /три/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ОТХВЪРЛЯ искането от и. ф. председател на  Районен съд – Плевен за разкриване на 3 /три/ щ. бр. за длъжност „съдебен помощник“.
МОТИВИ: Ниска натовареност на съда, което е трайна тенденция за последните години. Броят на делата за разглеждане от един съдия месечно за 2025 г. е 42,46 при 48,09 за Районните съдилища в областните градове и нарежда РС-Плевен на 24-то място от общо 27 съдилища. Предвид статистическите данни комисията счита искането на и. ф. председател за неоснователно.

7. ОТНОСНО: Искане рег. индекс ВСС-7136/14.05.2026 г. от и.ф. председател на Върховен административен съд за разкриване на:
- 1 /една/ щ. бр. за длъжност „експерт-протокол“;
- 2 /две/ щ. бр. за длъжност „юрисконсулт“ в кабинет на председателя на ВАС;
- 2 /две/ щ. бр. за длъжност „експерт-мрежова и информационна сигурност“ в отдел „Информационно обслужване“;
- 2 /две/ щ. бр. за длъжност „съдебен секретар“
- 1 /една/ щ. бр. за длъжност „камериер“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането от и. ф. председател на Върховен административен съд за разкриване на 1 /една/ щ. бр. за длъжност „юрисконсулт“ в кабинета на председателя и 1 /една/ щ. бр. за длъжност „съдебен секретар“.
7.2. ПРЕДЛАГА на Съдийската колегия на ВСС, на основание чл. 30, ал.5, т.8 от ЗСВ да РАЗКРИЕ 5 /пет/ щ. бр. за длъжности в администрацията на Върховния административен съд, както следва:
1 /една/ щ. бр. „експерт-протокол“; 
1 /една / щ. бр. „юрисконсулт“ в кабинета на председателя;
2 /две/ щ. бр. „експерт-мрежова и информационна сигурност“ в отдел „Информационно обслужване“;
1 /една/ щ. бр. „съдебен секретар“.
МОТИВИ: Необходимост от разкриване на щ. бр. за длъжностите „експерт-протокол“ и „юрисконсулт“ в кабинета на председателя във връзка с осигуряване процесуалното представителство на съда по дела; организацията и изпълнението на работната програма на председателя и връзките му с държавните органи и организации; изготвяне на проекти на отговори по постъпилите писма и сигнали; организиране и координиране участието на съда и съдиите от ВАС в програми и проекти на национални, европейски и международни организации, като  Международната организация на върховните административни юрисдикции (International Association of Supreme Administrative Jurisdictions/IASAJ) и ACA-Europe - европейска асоциация, на които ВАС е член, се налага провеждането на протоколни мероприятия, както и участието в организирани такива на държавно и международно ниво, за които се изисква детайлно познаване на държавния и дипломатическия протокол, осъществяване на връзки с дипломатически мисии, държавни институции и партньори.
С цел осигуряване на мрежовата информационната сигурност както на активите на ВАС, така и на административните съдилища, доколкото ЕДИС е централизирана деловодна система, обслужваща документооборота по съдебни дела на всички административни съдилища в страната, както и препоръките направени към ръководството на съда след приключване на проверката от страна на Инспектората на Висшия съдебен съвет, извършената по повод реализираната към информационните системи на ВАС масирана хакерска атака е необходимо разкриване на щ. бр. за „експерт-мрежова и информационна сигурност“ в отдел „Информационно обслужване“.
По щат Върховният административен съд разполага с 106 щ. бр. за съдия и 34 щ. бр. за длъжност „съдебен секретар“, от които 24 разпределени към тричленни състави и 2 към петчленните състави за двете колегии. Недостатъчния брой съдебни секретари и високата натовареност на петчленните състави води до необходимостта от разкриване на щ. бр. за длъжност „съдебен секретар“.
7.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

8. ОТНОСНО: Искане рег. индекс ВСС-7089/14.05.2026 г. от и.ф. председател на Върховен административен съд за:
- съкращаване на 1 /една/ заета щ. бр. за длъжност „началник отдел „Обща администрация“ в Административен съд – Велико Търново;
/съгласие от председателя на АдмС-Велико Търново изх. № СДА-02-93/13.05.2026 г./
- разкриване на 1 /една/ щ. бр. за длъжност „началник отдел „Учебни бази и организация на обучителната дейност“; 
- преназначаване на съдебния служител по реда на чл. 343, ал. 2 от ЗСВ във Върховния административен съд;
- разкриване на 1 /една/ щ. бр. за длъжност „камериер“ в Учебна база – с. Бели Искър.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ПРЕДЛАГА на Съдийската колегия на ВСС, на основание чл. 30, ал.5, т.8 от ЗСВ да СЪКРАТИ 1 /една/ щ. бр. за длъжност „началник отдел „Обща администрация“ по щата на Административен съд – Велико Търново.
8.2. ПРЕДЛАГА на Съдийската колегия на ВСС, на основание чл. 30, ал.5, т.8 от ЗСВ по щата на Върховния административен съд да РАЗКРИЕ 1 /една/ щ. бр. за длъжност „началник отдел „Учебни бази и организация на обучителната дейност“ и 1 /една/ щ. бр. за длъжност „камериер“ в Учебна база – с. Бели Искър.
 МОТИВИ: Налице е съгласие от председателя на АдмС-Велико Търново съда за съкращаването на щ. бр. за „началник отдел „Обща администрация“ с цел разкриването на една щ. бр. за длъжност „началник отдел „Учебни бази и организация на обучителната дейност“ във Върховния административен съд.
Към момента Учебна база – с. Бели Искър по щат има 1 щ. бр. за длъжност „управител сгради“ и 1 щ. бр. за „камериер“, което е недостатъчно предвид увеличения интензитет на посещаемост на учебния център след откриването му през 2025 г.
По направените предложения е налице финансов ресурс  от бюджета на Върховния административен съд.
8.3. При положително решение на Съдийската колегия на ВСС НЕ ВЪЗРАЗЯВА административните ръководители на Административен съд – Велико Търново и Върховният административен съд да приложат процедурата по чл. 343, ал. 2 от ЗСВ за съдебния служител, заемащ длъжност „началник отдел „Обща администрация“ в АдмС-Велико Търново.
8.4. ВНАСЯ в заседание на Съдийската колегия на Висшия съдебен съвет, за разглеждане и произнасяне.

9. ОТНОСНО: Искане рег. индекс ВСС-6178/21.04.2026 г. от председателя на Административен съд – Велико Търново за даване на съгласие на трансформиране на 1 /една/ заета щ. бр. за длъжност „административен секретар“ в 1 /една/ щ. бр. за длъжност „съдебен администратор“ и преназначаване на съдебен служител.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ИЗИСКВА становище от председателя на Административен съд – Велико Търново относно финансовата обезпеченост на исканата трансформация.
Обръща внимание на председателя, че съгласно изискванията в чл. 357, ал. 3 и ал. 4 от ЗСВ назначаването на „съдебен администратор“ се извършва задължително след провеждане на конкурс. Следва да се отчете, че „съдебният администратор“ е със специален статут и функции, които са изрично регламентирани в чл. 4 и следващите от ПАС. Длъжността е със специфични ръководни функции, различни от тези на административния секретар.

10. ОТНОСНО: Искане рег. индекс ВСС-6968/12.05.2026 г. от председателя на Административен съд – Бургас за даване на съгласие на трансформиране на 1 /една/ заета щ. бр. за длъжност „касиер“ в 1 /една/ щ. бр. за длъжност „счетоводител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ИЗИСКВА становище от председателя на Административен съд – Бургас относно финансовата обезпеченост на исканата трансформация.

11. ОТНОСНО: Искане рег. индекс ВСС-5181/15.05.2026 г. от председателя на Районен  съд – Враца за преразглеждане на решение на КСА-СК по протокол № 9/22.04.2026 г., т. 2, с което се ОТХВЪРЛЯ искането за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ОТЛАГА разглеждане по искането от председателя на Районен  съд – Враца за следващо заседание.

12. ОТНОСНО: Становище рег. индекс ВСС-4678/13.05.2026 г. от директора на дирекция „Правна“ във връзка със запитване от КСА-СК относно назначаване на съдебен служител във Военен съд – София по реда на чл. 68, ал. 1, т. 4 от КТ при допълнително месечно възнаграждение за придобит трудов стаж и професионален опит в размер на 54 %. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ПРИЕМА ЗА СВЕДЕНИЕ становището рег. индекс ВСС-4678/ 13.05.2026 г. от директора на дирекция „Правна“, АВСС.
12.2. ИЗПРАЩА преписката за Военен съд – София на дирекция „Вътрешен одит“ към Висшия съдебен съвет, за извършване на проверка.
12.3. Дирекция „Вътрешен одит“ към Висшия съдебен съвет да уведоми комисия „Съдебна администрация“ към СК на ВСС за резултата от проверката.
12.4. ИЗПРАЩА на комисия „Бюджет и финанси“ към Пленума на ВСС, за сведение.

ДОПЪЛНИТЕЛНА ТОЧКА

13. ОТНОСНО: Становище рег. индекс ВСС-4678/19.05.2026 г. от председателя на Апелативен съд – София във връзка със запитване от КСА-СК относно неизпълнение на решение на комисията по протокол № 12/ 14.05.2025 г., т. 13.1.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ПРИЕМА ЗА СВЕДЕНИЕ становището от председателя на Апелативен съд – София във връзка със запитване от КСА-СК относно неизпълнение на решение на комисията по протокол № 12/14.05.2025 г., т. 13.1.
13.2. ПРЕДЛАГА на Съдийската колегия на ВСС, на основание чл. 30, ал.5, т.8 от ЗСВ да СЪКРАТИ 1 /една/ щ. бр. за длъжност „човешки ресурси“ и 1 /една/ щ. бр. за длъжност „главен счетоводител“ по щата на Апелативен съд – София.
МОТИВИ: Апелативен съд - София разполага с 2 щ. бр. за длъжност „човешки ресурси“, едната от които е разкрита с решение на СК-на ВСС по протокол № 39/10.11.2020 г. във връзка с решение на Пленума на ВСС по протокол № 10/30.04.2020 г., относно възлагане стопанисването на Съдебната палата в гр. София. Съществуващата до тогава само една щ. бр. за длъжността няколко години е съвместявана не от титуляр, а от друг служител - „специалист административни дейности“. В писмо изх. № 3245/11.03.2026 г. ни информирате за продължително, а също и предстоящо отсъствие по здравословни причини на съдебния служител, заемащ длъжност „човешки ресурси“. Следва да се има предвид, че е налице възможност заемане на щата по реда на чл. 68, ал. 1, т. 3 от КТ, предвид предстоящото дълго отсъствие на съдебния служител. В АС-София са налични 2 щ. бр. за „човешки ресурси“ и 1 щ. бр. за длъжност „специалист административни дейности“ с припокриващи се функции, свързани с областта на човешките ресурси. С изложеното, КСА-СК счита, че няма необходимост от 2 щ. бр. за посочената длъжност и една следва да бъде съкратена.
По отношение на щ. бр. за длъжност „главен счетоводител“ АС - София има по щат 1 щ. бр. за длъжност „началник отдел „Финанси, снабдяване и ЧР“ и 1 щ. бр. за длъжност „главен счетоводител“, която е разкрита с решение на Съдийската колегия на ВСС по протокол № 31/ 26.07.2022  г., т. 38.1., считано от 28.07.2022 г., прехвърлена от Апелативния специализиран наказателен съд след закриването му през 2022 г. /Решение на КС № 7/2022 г./, а до тогава функциите на главния счетоводител са се изпълнявали от съдебния служител, заемащ длъжност „началник отдел ФСЧР“. По данни от поименните щатни разписания на съда от м. август 2025 г. и към момента - м. май 2026 г. двете длъжности се заемат от Ангелина Петкова, която е назначена за и. ф. началник ФСЧР. В отговор на наше запитване от 25.02.2026 г. относно предстоящо пенсиониране на съдебните служители през 2026 г. е посочено, че Ангелина Петкова придобива право на пенсия за осигурителен стаж и възраст на 12.05.2026 г. /писмо изх. № 3137/10.03.2026 г. на АС-София/ и към момента няма данни за подадено предизвестие за прекратяване на трудовото правоотношение със служителката. Предвид дублиране на функциите на двете длъжности - началник ФСЧР и главен счетоводител, високото съотношение, незаемането на щата повече от 10 месеца и необявяването на конкурс за длъжността, моля да изразите становище относно съкращаването на една от двете щ. бр.
13.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

ПРЕДСЕДАТЕЛ	
	НА КОМИСИЯТА:        /п/
БОЯН НОВАНСКИ